लगभग 60 की उम्र है, फ़ुटपाथ पर बेहोश पड़ी थी,
लगता है सीने में दर्द है, शायद पसलियाँ टूट गई हैं,
-संभवतः दिल का दौरा है। -आप गिर गई थीं?
यह बहुत विचलित है, अभी तक एक शब्द नहीं बोला।
कोली?
नहीं, मैं डॉक्टर शॉन मर्फ़ी हूँ।
क्या तुम मेरी मदद करोगे, कोली?
मुझे करनी होगी, यह मेरा काम है।
घर्घर आवाज़ आ रही है। इनकी नाड़ी देखता हूँ।
रेडियल नाड़ी सामान्य है।
पर इनकी टाँग में नाड़ी बहुत कमज़ोर है।
इन्हें अवरोही थोरैसिक एन्यूरिज़्म है।
डॉक्टर मेलेंडेज़ को ओआर में बुलाओ!
मुझे कैंपस के सामने के बगीचे में होश आया
मेरे ऊपर खून था,
मेरे बगल में एक स्केटबोर्ड पड़ा था।
पर… मुझे स्केटबोर्ड पर चलना नहीं आता।
ज़ाहिर है।
क्या तुमने पी रखी थी, एडन?
या कोई और नशा?
दोनों में से कुछ नहीं।
वास्तव में ऐसे कॉलेज छात्र भी होते हैं जो यह सब नहीं करते।
तुम बहुत खुशकिस्मत हो…
किसी भी दिशा में एक इंच और घुसता, तो खून बहने से तुम्हारी मौत हो सकती थी।
महाधमनी की दीवार फट गई है।
एक 60 साल की बेघर महिला में इसके बेहतर होने की उम्मीद नहीं कर सकते।
सीवन 5-0 दो।
बढ़िया नहीं है, पर ठीक है।
देखते हैं यह रुकता है या नहीं।
प्रॉक्सीमल क्लैंप हटाओ।
कोई रिसाव नहीं है।
चलो इसकी मरम्मत करते हैं।
कार्ली ने मुझसे रिश्ता तोड़ लिया।
सुनकर दुख हुआ, शॉन।
क्या हुआ? मुझे लगा तुम दोनों के बीच सब अच्छा था।
सब ठीक था। फिर लगता है कि सब सही नहीं था।
क्रॉस-क्लैंपिंग।
तुम्हें बहुत दुख हो रहा होगा न?
नहीं। मैं ठीक हूँ।
हम सब इससे गुज़रे हैं।
यकीन करो, अपने दुख को स्वीकार लेने से मदद मिलती है।
मेरे पास स्वीकारने के लिए कुछ नहीं है।
इसकी नकसीर चल रही है।
कैरोटीड एन्यूरिज़्म फटन, दो फ्रेंच फ़ोले कैथेटर लगाओ।
तुरंत प्रोटेमीन दो।
अड़सठ बटे 44।
गर्दन पर दोनों कैरोटीड पर दबाव बना रहा हूँ।
फुलाओ।
इकतालीस बटे 28।
अभी भी आंतरिक रूप से खून बह रहा है।
ठीक है, पीआरबीसी की चार यूनिट लगाओ और टीएक्सए शुरू करो।
सात सौ मिलीग्राम टीएक्सए चढ़ा रहा हूँ।
कोई डिस्टल परफ्यूजन नहीं।
हमें इसके कैरोटीड पर क्लैंप लगाना होगा। टेन ब्लेड।
सक्शन, क्लैंप्स, चलो!
मुझे कुछ दिखाई नहीं दे रहा है।
इसके खून की मात्रा बहुत कम हो गई है।
मौत का समय, सुबह 10:22 बजे।
जेन को मरना नहीं चाहिए था।
तब नहीं, उस तरह से नहीं।
उसका कैरोटीड फट गया था।
मुझसे क्या छूट गया?
मरीज़ मरते हैं, डॉक्टर मर्फ़ी।
हमें इसे भी स्वीकार करना होता है।
तुम्हारा अगला मरीज़ ईआर में इंतज़ार कर रहा है।
कैसा महसूस कर रहे हो, एडन?
बेहतरीन…
जो भी आपने किया उसके बाद तो एकदम मस्त।
सर्जरी अच्छे से हो गई।
मैं ज़िंदा हूँ, एकदम मस्त हूँ,
और दो बहुत हसीन डॉक्टरों से बात कर रहा हूँ।
मुझे लगता है ऐसा तब होता है
मेरे स्केटबोर्डिंग के कौशल के साथ गाँजा मिल जाता है।
तुमने कहा था तुम ड्रग्स नहीं लेते।
न ही स्केटबोर्डिंग करते हो।
मैंने ऐसा कब कहा था?
जब हम तुमसे ईआर में मिले थे।
मैंने तुम लोगों को अपने जीवन में कभी नहीं देखा।
यकीन करो, मुझे याद रहता।
मैं जेन की ऑटोप्सी कराना चाहता हूँ।
हम इस बारे में बात कर चुके हैं।
उसकी मौत के बारे में कुछ भी संदेहजनक नहीं है।
मैं चीफ़ ऑफ़ सर्जरी से पूछ रहा था।
मैं इस केस को जानती हूँ, और मैं डॉक्टर मेलेंडेज़ से सहमत हूँ।
मैं ऑटोप्सी की अनुमति नहीं दे रही।
जेन की संवहनी दीवारें--
किसी मरीज़ के मरने से दुख होता है।
जितना एक प्रेमिका को खोने से होता है लगभग उतना।
मैं ठीक हूँ, और पता नहीं क्यों कोई मेरा यकीन क्यों नहीं करता…
क्या ठीक होना ठीक नहीं होता?
तब नहीं जब कुछ बुरा हुआ हो।
हमें दुख होना चाहिए।
अगर आपने ऑटोप्सी की अनुमति नहीं दी,
तो मैं जेन के परिवार से अनुमति लूँगा।
मेरी शुभकामनाएँ।
क्योंकि फ़ाइल के हिसाब से, जेन का उपनाम तक नहीं पता है।
आप कह रही हैं कि मुझे किसी तरह का दौरा पड़ रहा है?
जिसका कारण सिर पर लगी चोट या ड्रग्स हो सकती है।
मुझे याद है कि मैंने आपको बताया था कि मैं ड्रग्स नहीं लेता।
मैं एक साधु की तरह रहता हूँ।
सोता हूँ, क्लास जाता हूँ, पढ़ता हूँ, और बस।
बस।
तुमने हमें इसके बिल्कुल विपरीत भी बताया।
मुझे जेन के परिवार का पता लगाना है
ताकि ऑटोप्सी करने के लिए उनकी अनुमति ले सकूँ।
डॉक्टर लिम ने शुभकामनाएँ दी हैं,
पर जेन के पास न कोई आईडी थी, न पर्स था, न फ़ोन था।
हमें उसके बारे में कुछ नहीं पता है।
यह तुम्हारे लिए दिलचस्प होगा।
तुम जासूस हुआ करते थे।
और अब मैं एक डॉक्टर हूँ,
और तुम भी, और हमारे पास एक नया केस है।
एक उबाऊ केस।
उसके पित्ताशय में पथरी है।
तो, तुम और मेलेंडेज़ फिर चुपके से मिलजुल रहे हो?
मैंने सुना कि वह फिर से एक अच्छे मार्गदर्शक बन गए हैं।
ज़ाहिर है, मेरी शिकायत से कुछ नहीं बदला।
वह तुम थी?
पार्क ने कहा कि यह उसने किया था।
पार्क झूठ बोल रहा था।
क्योंकि वह चाहता था कि तुम काम पर ध्यान दो।
अच्छा मकसद था, पर चरित्र का अनुमान गलत रहा।
तुम्हें अच्छा नहीं लग रहा कि मेलेंडेज़
फिर अच्छे मार्गदर्शक बन गए?
मुझे यह पसंद नहीं कि वह तुम्हें पसंद करते हैं।
मुझे यह पसंद नहीं कि तुम्हें पसंद करने के कारण,
शॉन, पार्क और मैं दूसरे दर्जे के रेज़ीडेंट बन गए।
तुम्हारी जैसी सनकी के लिए, ऐसा सोचना बहुत ही बेवकूफ़ी है।
मैं बताती हूँ तुमने क्या किया।
तुमने ऐसा कहा क्योंकि तुम्हें अपमान महसूस हुआ।
तुम्हारी वजह से मेलेंडेज़ को खुद पर संदेह हुआ,
अपने फ़ैसले पर संदेह हुआ।
तुम्हारी वजह से उन्होंने तुम पर, पार्क पर, शॉन पर और मुझ पर गुस्सा किया।
मुझे अच्छा लगा कि चीज़ों को बदलना इतना आसान है।
पर मैं बहुत बेवकूफ़ हूँ।
मैं इस बात पर डॉक्टर बी के साथ हूँ।
माफ़ करना।
ऑफ़िस की राजनीति।
मुझे लगा तुम सो रहे थे।
मस्तिष्क की तरंगों को देखना इतना रोमांचक नहीं होगा।
तब नहीं जब वे तुम्हारी तरंगों की तरह सामान्य हों।
बस इन डेल्टा तरंगों को छोड़कर।
इनका मतलब है कि तुम अभी भी सो रहे हो।
उम्मीद है, तुम इसे काटने तो नहीं वाले हो।
जेन का एलसीएस प्रणाली से घुटना प्रतिस्थापन हुआ था,
जिसका मतलब है यह कम से कम 30 साल पुराना है।
उसके असामान्य रूप से अधिक कैविटी, क्राउन और प्रत्यारोपण भी हुए हैं।
ये सुराग हैं, है न?
मुझे नहीं लगता इसका मरीज़ की मौत से कोई संबंध है।
मुझे लगता है तुम अपना ध्यान बँटा रहे हो।
तुम जेन को छोड़ना नहीं चाहते क्योंकि तुम कार्ली को छोड़ना नहीं चाहते।
क्या?
तुम अब एक डॉक्टर हो। तुम्हें यह दिलचस्प नहीं लगेगा।
एक हमिंगबर्ड।
क्या मैं सही हूँ?
पुलिस हर विशिष्ट चिन्ह की जानकारी रखती है।
जेन डो, बेघर…
ऐसा हो ही नहीं सकता कि वह सिस्टम में न हो…
मिस्टर गिनली कैसे हैं?
पित्ताशय की थैली वाला केस जिस पर तुम्हें काम करना चाहिए?
उनके पित्ताशय में पथरी का पता चल गया है और उसका ऑपरेशन निश्चित कर दिया है।
यह बहुत आसान केस है और उसमें करने को कुछ खास नहीं है।
इस रवैये के साथ,
तुम एक और मरीज़ को मुर्दाघर भेज सकते हो।
ज़िंदा लोगों पर ध्यान दो।
वह सही कह रहे हैं। हमें रुक जाना चाहिए।
ए, शॉन।
तुमने और कार्ली ने बहुत से काम पहली बार एक साथ किए हैं।
इस वजह से आगे बढ़ना और मुश्किल है।
लीया के साथ भी बहुत सी चीज़ें पहली बार हुई थीं।
हाँ, हुई थीं। और तुम आगे बढ़ गए।
है न?
आगे कैसे बढ़ते हैं?
ए, केनी मुझे कुछ जानकारी चाहिए।
हमें इसे छिपाकर रखना होगा।
हम छिपकर काम करेंगे।
नींद में चलने के कई कारण हो सकते हैं,
कुछ गंभीर कारण हैं, एमएस, एन्सेफलाइटिस और मस्तिष्क का ट्यूमर,
कुछ सामान्य कारण है, शराब और ड्रग्स का इस्तेमाल,
सही नींद न लेना और तनाव।
पर इनमें से कुछ को ख़ारिज करने के लिए हमें मरीज़ का पूरा इतिहास चाहिए,
पर सोया हुआ एडन और जागा हुआ एडन अलग-अलग कहानी सुनाते हैं।
तो उन दोनों से बात करो।
मरीज़ का चिकित्सा इतिहास पूछें जब वह सो रहा हो?
नींद में चलने वाले को कभी झूठ बोलते नहीं सुना।
मुझे जाना होगा।
ए!
तनाव?
मुझे 4.2 जीपीए बरकरार रखना होगा।
आपको क्या लगता है?
तनाव में होने के लिए आपको किसी की परवाह होनी चाहिए, है न?
और क्योंकि बिना कोशिश के ही मुझे 4.2 मिल रहे हैं…
शायद किसी पार्टी में एक गिलास वाइन।
मैं बस थोड़ी सी पीता हूँ…
मतलब, जब मैं ज़्यादा नहीं पीता।
क्या तुम सोने से पहले भी, झपकी लेते हो या व्यायाम करते हो?
कभी झपकी नहीं लेता, सप्ताह में पाँच दिन व्यायाम…
सोने से ठीक पहले कभी नहीं, मैं आधी रात को सोता हूँ,
जल्दी से जल्दी 12:30 बजे।
मेरे आसपास 5,000 औरते होती हैं।
हाँ, सोने से ठीक पहले।
इसकी वजह से ही मुझे उठने के तुरंत बाद सिरदर्द होता है।
कभी नहीं लगा कि यह हैंगओवर की वजह से था।
वह क्रो-मैगनन है।
वह मैं नहीं हूँ।
वह मैं हो ही नहीं सकता।
मैरिबेल वांटेन।
"आत्मा को साझा करते हुए।"
"मार्को, मैरिबेल, और उनके पाँच साल के बेटे, जूल्स ने,
अपने घर के दरवाज़े खोल दिए
चौथे सालाना चंदा संचय कार्यक्रम 'मदद की दरकार वाले दोस्त' के लिए।
"मैरिबेल वांटेन, 33,
पहले स्थान पर आने से केवल कुछ ही दूर थी।
उसे हड्डियों की कई गंभीर चोटें आईं।"
"दो साल तक पारिवारिक अदालत में जाने के बाद,
मैरिबेल वांटेन, 36,
और पूर्व-पति मार्को वांटेन, 43…
मिस्टर वांटेन को अपने 11-साल के बेटे, जूल्स की
पूर्ण कस्टडी मिल गई।"
"मार्को वांटेन, 63, अपने घर में चल बसे।
उनका एक 32 साल का बेटा है, जूल्स वांटेन।"
मुझे मिल गया।
सामुदायिक जीवन जूल्स वांटेन - जीवन सबसे ऊपर
क्या आप जूल्स वांटेन हैं?
हाँ।
मैं डॉक्टर शॉन मर्फ़ी हूँ,
हाल ही में आपकी माँ, मैरिबेल वांटेन का इलाज किया।
वह ऑपरेशन टेबल पर मर गईं।
उनकी ऑटोप्सी के लिए आपकी अनुमति चाहिए।
हमें आपके लिए बहुत दुख है।
उनकी महाधमनी फट गई थी,
और हम ज़्यादा कुछ नहीं कर सकते थे।
पर हम उनकी मौत के कारण के बारे में निश्चित होना चाहते हैं।
मुझे फ़र्क नहीं पड़ता वह कैसे मरीं।
याद है हमने आगे बढ़ने की बात की थी?
अभी वही करने का समय है।
एडन के केस का क्या हुआ?
उन दो स्वरूपों के बीच,
उन्होंने वह सब किया है।
तो, हम डॉक्टर लिम की सूची देखते हैं।
हमें शायद पैरानियोप्लास्टिक सिंड्रोम पर विचार करना चाहिए।
शायद तुम्हें देखना चाहिए उसे मनोरोग तो नहीं है…
हो सकता है उसे दिमागी या असंबद्धता का दौरा पड़ा हो।
मुझे मनोरोगियों के साथ काम करने का
व्यक्तिगत अनुभव है।
अगर उसे मनोरोग होता, तो मुझे पता चल जाता।
थायरोटोक्सीकोसिस हो सकता है क्या?
कोई चिड़चिड़ापन, व्याकुलता नहीं दिखी।
पैरानियोप्लास्टिक सिंड्रोम समन्वय को कमज़ोर करता है,
जिसकी वजह से हो सकता है--
वास्तव में, अपने निजी अनुभवों के कारण
हम लक्षण पहचानने में सफल नहीं हैं।
तुम्हें पता है मैं हमेशा निष्पक्ष होने का पूरा प्रयास करती हूँ।
खैर, इस बार ऐसा नहीं है।
पैरानियोप्लास्टिक सिंड्रोम के अधिकतर मामले
एंटीबॉडी के साथ होते हैं।
उसकी जाँच में उसका सीरम पैनल सामान्य है।
बीमारियों के "अधिकतर मामलों" में
दिन और रात में अलग-अलग व्यक्तित्व का इंसान नहीं दिखता।
-मैं बस आइडिया दे रहा हूँ। -नहीं, मेरा विचार अनदेखा कर रहे हो।
ठीक है। तुम्हारा विचार बेहतरीन है। जाकर उस पर अपना समय खराब करो।
दोनों का शुक्रिया।
एमआरआई से मस्तिष्क ट्यूमर और एमएस की संभावना खत्म करो,
एन्सेफलाइटिस के लिए एलपी करो,
और सीएसएफ़ पैनल करो पैरानियोप्लास्टिक सिंड्रोम की जाँच के लिए।
और मनोरोग चिकित्सक से संपर्क करो।
माँ एक नया संदेश
अभी सही समय नहीं है।
नहीं।
हैलो।
मैं डॉक्टर लिम हूँ।
-और तुम? -ट्रिनिटी।
तुम्हारे माता-पिता कहाँ हैं?
मेरी माँ प्रसूति वार्ड में हैं।
उनको बच्चा होने वाला है?
हो चुका है। एक लड़की।
बेहतरीन। तो, तुम ऐसे क्यों घूम रही हो?
मेरी माँ ने मुझे कैंटीन से कुछ खाना लाने के लिए भेजा था,
पर मैं खो गई।
तीन बार?
ए, लूसी। हम एक--
ट्रिनिटी!
प्लीज़ सुरक्षाकर्मियों को बुलाओ।
कार रोको।
नहीं।
हाँ।
शॉन!
मुझे आपकी अनुमति चाहिए!
ऐसा मत करो, शॉन! नहीं!
-मुझे आपकी अनुमति चाहिए! -छोड़ो, शॉन!
यह खत्म नहीं हो सकता!
-खत्म नहीं हो सकता! -हो चुका है! कार्ली को भूलो!
-नहीं! -तुम्हें कार्ली को भूलना होगा!
इसका कार्ली से संबंध नहीं है!
तो, इससे भी संबंध नहीं है!
-कार्ली से संबंध नहीं है! -वह पुलिस बुला रहा है!
-नहीं! दरवाज़ा खोलो! -तुम गिरफ़्तार हो जाओगे!
दरवाज़ा खोलो!
शॉन, वह पुलिस बुला रहा है!
-इधर आओ! शॉन! -नहीं! दरवाज़ा खोलो…
हे भगवान।
शॉन, तुम ठीक हो?
यह बहुत बुरा था। मैं सर्जरी नहीं कर पाया।
उसकी चिंता मत करो।
पार्क वहाँ है। वहाँ सबकुछ ठीक है।
क्या मुझे फिर से जेल जाना होगा?
नहीं।
अच्छी बात है कि तुम्हारे साथ पूर्व-पुलिस वाला था।
वह आदमी कोई आरोप नहीं लगाएगा,
पर तुम कभी उस आदमी के करीब नहीं जा सकते।
यह लो।
चलो, यहाँ से चलते हैं, ठीक है?
पार्क का कहना है कि तुम कार्ली को लेकर दुखी हो।
सब मुझसे यही कह रहे हैं,
पर मैं कार्ली को लेकर दुखी नहीं हूँ,
और उन्हें यह कहना बंद करना होगा।
ठीक है, तो इसका संबंध कार्ली से नहीं है।
काश कार्ली ने मुझसे रिश्ता नहीं तोड़ा होता।
पर उसने तोड़ा।
और अब मुझे वही करना होगा जो उसने कहा।
क्या मतलब कि वही करना होगा जो उसने कहा?
वह तुम पर हुक्म नहीं चला सकती।
उसने कहा कि मैं लीया से कहूँ कि उससे प्यार करता हूँ।
और तुम्हें डर है कि लीया को सच बताने के बाद क्या होगा?
अगर मैंने उससे कहा कि मैं उससे प्यार करता हूँ…
और अगर उसने कहा कि वह नहीं करती…
तो फिर मैं उसका प्रेमी नहीं बन सकता।
और उससे भी बुरा, मैं…
मैं शायद उसका दोस्त भी नहीं बन सकता।
और क्या होगा अगर लीया ने कहा…
"पता है, शॉन? मुझे भी तुमसे प्यार है?"
बहुत परेशानी वाली बात है,
कि मेरे अंदर एक और व्यक्तित्व रहता है।
क्या वह ऐसा कुछ दिखाता है जिसे मैं छिपाने की कोशिश करता हूँ और मुझे दिखाना चाहिए
या ऐसा कुछ जिसे मुझे हमेशा के लिए खत्म करना चाहिए?
अगर तुम्हें सुनकर अच्छा लगे, तो मुझे वह पसंद आया।
मुझे लगता है वह बस मस्ती करना चाहता है।
बस वह अपने जगे हुए व्यक्तित्व की सारी मेहनत पर पानी फेर रहा है।
वह पानी नहीं फेर रहा। यह तो बस उसका ही हिस्सा है।
हम जो होते हैं उसका कुछ हिस्सा बेकार होता…
मुझे माफ़ करना।
तुम दोनों के लिए पोल नहीं खोलनी चाहिए थी।
मैंने गड़बड़ कर दी।
पर इस लड़के को समय-समय पर एक जाम चाहिए।
तुमने देखा?
हाँ।
तुम्हारे सिर में एराकोनोइड रसोली है जो तुम्हारे हाइपोथेलेमस को दबा रही है, एडन।
हमें बस उसे सुखाना होगा।
अगर ऐसा नहीं किया तो क्या मैं मर जाऊँगा?
उसे इससे जुड़े जोखिमों का पता है?
उसे पता है कि वह इससे मरेगा नहीं,
जिसकी वजह से विक्रम बेताल को ज़िंदा रखना चाहता है।
क्यों न हम बेताल से ही पूछें?
मुझे यकीन है कि सहमति, जानकारी के साथ, स्वैच्छिक और जागरूक अवस्था में होनी चाहिए।
उससे फ़र्क भी नहीं पड़ता है। सोया हुआ एडन एक भोगी है।
अपने दूसरे रूप की मदद करने के लिए वह अपने खिलाफ़
कोई फैसला नहीं करेगा।
शायद तुम्हारी सोच से अधिक वह परवाह करता हो।
ठीक है।
डॉक्टर लिम?
शुक्रिया।
ट्रिनिटी, बैठ जाओ।
हमारे प्रसूति वार्ड में ऐसा कोई नहीं है जिनकी बेटी का नाम ट्रिनिटी हो।
तो… मुझे थोड़ी जानकारी चाहिए,
और बहुत अच्छा होगा अगर वह सच हो।
पहला और दूसरा नाम।
ट्रिनिटी।
सरनेम?
ठीक है।
तुम कम से कम यह बता सकती हो कि इस अस्पताल में क्या कर रही हो?
मुझे बस आपसे मिलना था… फिर से।
कोई आठ साल पहले एक छोटी सी बच्ची को ईआर के बाहर छोड़ गया था,
ट्रिनिटी रविवार को।
तुम बहुत छोटी थी,
बहुत बीमार थी, और बहुत असहाय थी।
तुम्हें घर नहीं ले जाने का मुझे बहुत दुख हुआ।
पर अब तुम्हें देखो, कितनी मज़बूत हो और कितनी स्वस्थ हो।
और कितनी तेज़ हो।
हमें तुम्हारी माँ को फ़ोन करना होगा और बताना होगा कि तुम कहाँ हो।
और यह भी कि तुम ठीक हो।
तुम उनका नंबर जानती हो?
हाँ, पर…
पर?
क्या आप मुझे गोद ले सकती हैं?
शॉनी।
मेरे दोस्त।
मुझे तुम्हारा और कार्ली का सुनकर बहुत दुख हुआ।
मैं… तुम्हें बताना चाहता हूँ कि मुझे कैसा लगता है।
मुझे पता है तुम दुखी हो।
कार्ली ने एक बड़ी गलती की है।
तुम एक बेहतरीन इंसान हो, शॉन।
शायद अब तक के सबसे बेहतरीन इंसान जिससे मैं मिली हूँ।
लीया?
हाँ, शॉन?
ईआर में बच्चे को घर और नाम मिला
मुझे अपनी माँ की दराज़ में यह मिला।
उन्हें पता है तुम यहाँ हो?
वह पिछले दो दिन से कैम्पबेल मेमोरियल में हैं।
उन्हें लगता है कि मैं स्कूल में हूँ
और एक दोस्त के घर हूँ।
अगर मैं 6:00 बजे तक घर पहुँच जाती हूँ, तो किसी को पता नहीं चलता।
अब इससे ज़्यादा समय हो चुका है।
मुझे यकीन है वह चिंतित होंगी।
उनकी एक नई बेटी है।
अपनी माँ को किसी के साथ साझा करना मुश्किल है, है न?
अगर वह तुम्हारी बहन से पूरे दिल से प्यार करती हैं,
तो ऐसा लगता है कि तुम्हारे लिए ज़्यादा जगह नहीं बचेगी।
क्या तुम अपनी माँ से पूरे दिल से प्यार करती हो?
अपने डैड से? तुम उन्हें भी पूरे दिल से प्यार करती हो?
पर ऐसा होना तो मुमकिन नहीं है, है न?
दिल बहुत अद्भुत होता है।
मैंने कई बार दिल को अपने हाथों में लिया है।
दिल की ओर देखकर आप कभी यह नहीं जान पाते,
पर फिर भी… दिल में उतनी जगह होती है जितनी हमें चाहिए।
डॉक्टर बी।
प्लीज़ मुझे बताओ कि आप अकेली हैं।
तुम्हारे मस्तिष्क में एक रसोली है।
अगर हमने उसे ऐसे ही छोड़ दिया, तो उसकी वजह से
तुम्हें बहुत सारी तंत्रिका संबंधी जटिलताएँ हो सकती हैं,
हो सकता है आँखों की रोशनी चली जाए, अंदरूनी समस्याएँ हो जाएँ, अवसाद हो जाए।
पर अगर हमने रसोली को निकालकर इलाज कर दिया,
तो फिर कोई जटिलता नहीं होगी।
न ही नींद में चलोगे।
प्रोफ़ेसर पहले ही इलाज से मना कर चुका है?
तो तुम मुझ कमीने से पूछ रही हो कि क्या मैं उसके लिए बलिदान करूँगा?
मुझे लगता है यह कमीना, कमीना होने से कहीं बढ़कर है।
हम सब में जटिलताएँ होती हैं।
हम कभी-कभी सतही, स्वार्थी कमीने होते हैं।
पर हम सब में बलिदान करने की क्षमता होती है।
मुझे लगता है तुम उसके अंदर जीते हो
जैसे कि वह तुम्हारे अंदर जीता है।
और यह कभी नहीं बदलेगा,
चाहे तुम कोई भी फ़ैसला क्यों न कर लो।
शॉन।
मैरिबेल मर गई।
मुझे लगता है उसे किडनी की पॉलीसिस्टिक बीमारी थी,
जिसका संबंध धमनियों के फैलाव से है,
जिसकी वजह से संवहनी की दीवारें कमज़ोर हो जाती हैं,
जिसकी वजह से धमनी विस्फार होता है।
मुझे ऑटोप्सी करनी है।
डॉक्टर मेलेंडेज़--
उन्होंने अनुमति नहीं दी। डॉक्टर लिम ने अनुमति नहीं दी।
-परिवार ने मना कर दिया। -तो, मैं क्या--
तुम पैथोलॉजी की प्रमुख हो।
शॉन, मैं कभी भी इसकी--
मैं वह नहीं कर सकता जो तुमने मुझसे करने को कहा।
जब तक कि मैं इस उलझन को नहीं सुलझा लेता।
इसे किडनी की पॉलीसिस्टिक बीमारी नहीं है।
मुझे पता है हमारे ब्रेक-अप का तुम पर बहुत असर हुआ है।
मुझ पर भी बहुत असर हुआ है।
पर मुझे पता है मैंने तुम्हारे और लीया के बीच क्या देखा है।
मैंने कुछ देखा था, है न?
मुझे तुमसे प्यार है, कार्ली।
पर तुम सही थी। मुझे लीया से ज़्यादा प्यार है।
ठीक है।
तो…
तुम जानते हो तुम्हें उसे बताना होगा, है न?
मुझे डर लग रहा है।
मुझे पता है।
पर देखो, तुम मेरे साथ कितनी दूर तक आ गए हो…
तुम कितना डर रहे थे।
तुम कितने बहादुर थे।
मुझे जाना होगा।
शुक्रिया, कार्ली।
अगर तुम यह देख रहे हो… इसका मतलब है मैं मर चुका हूँ।
और तुम एक ऐसी सर्जरी से उठ रहे हो जिसके लिए तुम्हें लगता है तुमने सहमति नहीं दी,
पर मैंने अपनी पूरी और जानकारी के साथ सहमति
इस सर्जिकल प्रक्रिया को दी है।
हस्ताक्षर एडन… माइकल… पोर्टर।
दूसरा हस्ताक्षर।
बस एक… एक बात और।
मेरी सलाह है…
…कि थोड़ी सी और मस्ती किया करो।
हम में से कोई भी बेहतरीन नहीं है।
पर… हम ठीक हैं।
हम ठीक…
हो जाएँगे।
और… वह लड़की
जो एडवांस्ड कैलक्यूलस में तुम्हारे सामने बैठती है,
उसका नाम स्टेसी है, "सी" के साथ, और वह तुम्हें पसंद करती है।
मुझसे कहीं ज़्यादा।
अलविदा, प्रोफ़ेसर।
तुम मज़ाक कर रहे हो, है न?
मुझे पता है आपकी माँ क्यों चल बसी।
और मैंने कहा था मुझे फ़र्क नहीं पड़ता।
जब मैंने उनके लिवर की जाँच की,
तो मुझे उनकी यकृत धमनी में तीन धमनी विस्फार मिले,
जो कि बहुत असामान्य है और उससे मुझे एहसास हुआ
उन्हें वैस्कुलर एहलर्स-डैनलोस सिंड्रोम था।
यह बहुत ही दुर्लभ बीमारी है
जिसका आम तौर पर पता नहीं चलता और यह घातक हो सकती है।
तुम चाहते हो मैं फिर पुलिस बुलाऊँ?
यह वंशानुगत है।
नहीं, मैं फिर जेल नहीं जाना चाहता,
पर क्या आपको बहुत कैविटी होती है?
शायद आपको अपनी माँ से वैस्कुलर एहलर्स-डैनलोस सिंड्रोम
मिला है,
और आपकी ज़िंदगी खतरे में हो सकती है।
पर इसके लक्षणों का इलाज हो सकता है।
ठीक है, अलविदा।
तो, मुझे अपनी माँ से यह मिला?
एक संभावित घातक बीमारी?
क्या आपकी माँ आपको "कोली" बुलाती थी?
हाँ।
"कोलिब्री" का छोटा रूप,
जो फ्रेंच में हमिंगबर्ड को कहते हैं।
वह कहती थीं मैं घर में ऊधम मचाता रहता था
हमेशा एक जगह से दूसरी जगह कूदता रहता था।
उनके शरीर पर… हमिंगबर्ड का टैटू था।
और उनकी ज़ुबान से निकला आखिरी शब्द "कोली" था।
वह आपको प्यार करती थीं।
शायद… बस आपको बताने से डरती थीं।
मॉर्गन को लड़ाई असली लगी?
क्या यह अजीब है कि हमें अपनी दोस्ती को छिपाने के लिए कितनी मेहनत करनी पड़ती है?
बहुत। पर यह इसी लायक है।
हैलो, माँ।
शॉन?
क्या हाल है, शॉनी?
शॉन।
प्लीज़।
मुझसे बात करो।
मुझे तुमसे प्यार है, लीया।
मैं तुम्हारा प्रेमी बनना चाहता हूँ।
मुझे भी तुमसे प्यार है।
पर…
तुम मुझे जानते हो।
मैं स्वार्थी हूँ, और मैं बहुत ज़्यादा ज़रूरतमंद हूँ।
मैं…
मतलब, अभी मेरी बात सुनो।
मैं एक वाक्य तक पूरा नहीं बोल पा रही हूँ।
मैं… मैं बहुत ख़राब हालत में हूँ।
कैसे?
मैं कैसे, मतलब,
तुम पर कैसे थोप सकती हूँ?
तुम्हें ऐसा क्यों लगता है कि मैं
तुम्हारे स्वार्थीपन, ज़रूरतों, और बेकारपन को नहीं संभाल सकता?
मुझे लगता है मैं कर सकता हूँ।
बस…
मैं किसी के लिए भी एक चुनौती हूँ…
और तुम…
तुम हो।
और… मुझे पता है कि यह तुम्हारे लिए बहुत मुश्किल होगा।
तुम्हें चीज़ें एक खास तरीके से चाहिए होती हैं।
तुम एक खास तरीके से काम करते हो और…
क्योंकि…
मुझे ऑटिज़्म है?
तुम…
मेरी प्रेमिका नहीं बनना चाहती
क्योंकि मुझे ऑटिज़्म है?